CELEX: 62009TJ0357
Κοινοτικό σήμα
Διαδικασία ανακοπής
Αίτηση καταχωρίσεως εικονιστικού κοινοτικού σήματος Emilio Tucci
Προγενέστερο εικονιστικό κοινοτικό σήμα και προγενέστερα λεκτικά και εικονιστικά εθνικά σήματα Emilio Pucci και EMILIO PUCCI
Σχετικοί λόγοι απαραδέκτου
Κίνδυνος συγχύσεως
Άρθρο 8, παράγραφος 1, στοιχείο β΄, του κανονισμού (ΕΚ) 207/2009
Ουσιαστική χρήση του προγενέστερου σήματος
Άρθρο 42, παράγραφοι 2 και 3, του κανονισμού 207/2009
Αθέμιτο όφελος από τον διακριτικό χαρακτήρα ή από τη φήμη του προγενέστερου σήματος
Άρθρο 8, παράγραφος 5, του κανονισμού 207/2009

Προσφυγή ασκηθείσα κατά της αποφάσεως του δευτέρου τμήματος προσφυγών του ΓΕΕΑ της 18ης Ιουνίου 2009 (συνεκδικασθείσες υποθέσεις
R 770/2008-2 και R 826/2008-2), σχετικά με διαδικασία ανακοπής μεταξύ των Emilio Pucci International BV και El Corte Inglés,
SA.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά
σήματα, σχέδια και υποδείγματα) (ΓΕΕΑ) της 18ης Ιουνίου 2009 (συνεκδικασθείσες υποθέσεις R 770/2008-2 και R 826/2008-2) όσον
αφορά, πρώτον, την απόδειξη της χρήσεως των γυαλιών που περιλαμβάνονται στην κλάση 9 και, δεύτερον, την εφαρμογή του άρθρου 8,
παράγραφος 5, του κανονισμού 207/2009 στα γυαλιά που περιλαμβάνονται στην κλάση 9, στα είδη κοσμηματοποιίας και στα ρολόγια
που περιλαμβάνονται στην κλάση 14 και στο χαρτί υγείας που περιλαμβάνεται στην κλάση 16.
2)
Απορρίπτει την προσφυγή κατά τα λοιπά.
3)
Καταδικάζει την Emilio Pucci International BV στο ένα τρίτο των δικαστικών εξόδων. Καταδικάζει το ΓΕΕΑ και την El Corte Inglés,
SA στα δύο τρίτα των δικαστικών εξόδων.